fototaksi | lex.dk – Den Store Danske
Fototaksi, retningsbestemte bevægelser hos organismer i forhold til en lyskilde. Ved positiv fototaksi bevæger organismen sig mod lyskilden, ved negativ fototaksi bort fra denne. Fx søger mange insekter, der klækker fra jordbunden eller andre mørke steder, mod lyset. Derimod vil regnorme, tusindben og bænkebidere, der pludselig afdækkes i skovbunden, flygte bort fra lyset.
Ordet fototaksi kommer af foto- og græsk taxis 'ordning, anbringelse'.
Vil du citere denne artikel? Kopier denne tekst og indsæt den i din litteraturliste: Nielsen, Boy Overgaard: fototaksi i Den Store Danske på lex.dk. Hentet fra https://denstoredanske.lex.dk/fototaksi
Miodrag Bulatović: opdateret af Alma Guldberg Ravn (lex.dk) for mindre end 1 minut siden